Roger Joseph Boscovich
Store norske leksikon,Realfag,Astronomi,Astronomi,Personer innen astronomi
Roger Joseph Boscovich var et kroatisk matematiker og astronom. Han gjorde en rekke astronomiske arbeider innen optikk, gravitasjon, Jordens form (geodesi) og meteorologi. Hans mest kjente matematiske arbeider behandler sfærisk trigonometri og polynomialsatsen.
Boscovich ble 15 år gammel opptatt i Jesuittordenen og var fra 1740 professor ved Collegium Romanum i Roma. Sammen med den britiske jesuitten Christopher Maire foretok Boscovich en gradmåling ved Roma. I 1758 fremkom hans mesterverk Theoria philosophiae naturalis, hvor han diskuterer atomteori og krefter. I 1764 ble Boscovich professor i Pavia, men ved jesuittordenens opphevelse i Italia overtok han en stilling i den franske marineadministrasjonen, spesielt opprettet for ham. Sine siste år tilbrakte Boscovich i Italia med utgivelsen av sine samlede verker. Les mer i Store norske leksikon astronomi Isaac Newton